Romersk tuba

Romersk tuba (lat. tubus=«rør») er et messingblåseinstrument (naturtrompet) fra romertida.

Romersk tuba er en naturtrompet laget av et rundt 1,2 m langt bronserør. Ifølge Julius Pollux var munnstykket av bein. Klangen ble beskrevet som mørk og drønnende.

Som de andre romerske messingblåseinstrumentene ble tuba brukt til å gi militære signaler. Tubablåsere (tubicen) var en svært aktet yrkesgruppe.

Den rette formen var vanlig helt til man rundt 1400 begynte å bøye instrumentrøret. Romersk tuba har lite til felles med den moderne tubaen.

Litteratur 
 Horn und Trompete, i Heinrich Beck o.a. (red.): Reallexikon der germanischen Altertumskunde, Berlin, New York: de Gruyter 1973, bind 15, s. 121–130. ISBN 3-11-016649-6
 Daniel A. Russell: Musical Instruments in Asterix & Obelix, Pennsylvania State University

Eksterne lenker 
 Bilde av tubaspillere (Trajansøyla) 

Naturhorn
Historiske musikkinstrumenter